Mandla Mandela weer in die sop | Maroela Media
Mandla Mandela, die omstrede kleinseun van oud-president Nelson Mandela wat Mandela se kinders se grafte sonder toestemming geskuif het, is weer in die sop nadat hy glo 'n vuurwapen op iemand gerig het.
Lt.kol. Mzukusi Fatyela, 'n polisiewoordvoerder van die Oos-Kaap, het Woensdag gesê 'n man wat Mandla daarvan beskuldig dat hy hom met 'n vuurwapen gedreig het, het Dinsdagaand 'n klagte van die rig van 'n vuurwapen by die polisie aanhangig gemaak.
Mandla het na bewering 'n vuurwapen op die man gerig en gedreig om hom te skiet tydens 'n argument in Nelson Mandelarylaan in Mthatha.